Glyptemys

Glyptemys ialah genus kura-kura dalam keluarga Emydidae. Ia mengandungi dua spesies, iaitu Kura-kura Rawa dan Kura-kura Kayu, kedua-duanya berasal (endemik) dari Amerika Utara. Dahulunya, kedua-dua spesies kura-kura ini  pernah dikelaskan ke dalam genus Clemmys, yang kini hanya mempunyai satu sahaja spesies, iaitu Kura-kura Bintik.  

Kura-kura ini boleh membesar sehingga 8.9 dan 20 cm (3.5 dan 7.9 inci). Mereka bersifat semiakuatik, walaupun sifatnya bergantung kepada musim. Sifat-sifat Morfologi mereka adalah unik berbanding spesies lain.  

Kura-kura Glyptemys mendiami kawasan rawa, tasik dan sungai yang mengalir perlahan. Mereka menjadikan serangga, tumbuh-tumbuhan, invertebrata kecil sebagai makanan. Kura-kura ini dilindungi habitatnya.

Taksonomi
Kini, dua spesies dikelaskan dalam genus ini, merangkumi:
 Glyptemys insculpta (LeConte, 1830) — Kura-kura Kayu
 Glyptemys muhlenbergii (Schoepff, 1801) — Kura-kura Rawa

Sebelum tahun 2001, Kura-kura Rawa dan Kura-kura Kayu ditempatkan ke dalam genus Clemmys, kemudian dipindahkan ke dalam genus terbaharu, Glyptemys, selepas kajian analisis morfologikal dan genetik menunjukkan bahawa  mereka lebih menghampiri genus Kura-kura Bintik. Kura-kura Rawa dan Kura-kura Kayu berkongsi genetik yang serupa, menjadikan mereka berbeza berbanding Kura-kura Bintik, genus Clemmys.  Kura-kura Kolam Barat dahulunya juga ahli dari genus Clemmys, dan kemudiannya dipindahkan ke genus Actinemys.  Kura-kura Glyptemys mempunyai 50 kromosom kariotip.

Antara nama-nama vernakular (tempatan) lain bagi Kura-kura Rawa ialah mud turtle, marsh turtle, yellowhead, dan snapper Manakala Kura-kura Kayu juga dikenali sebagai sculptured tortoise, red-legged tortoise, atau redleg.

Ciri-ciri

Kura-kura Glyptemys mempunyai saiz yang sederhana dan kecil: Kura-kura Rawa jantan membesar sehingga  dan betina pula  manakala kura-kura Kayu sama ada jantan atau betinanya membesar sehingga . Kura-kura Rawa boleh mencapai berat sehingga  dan kura-kura Kayu pula sekitar  apabila matang. Kura-kura Rawa dikenali daripada saiznya yang kecil, mempunyai tanda cerah pada kedua-dua lehernya manakala Kura-kura Kayu pula kepalanya berwarna kelabu atau hitam gelap, dan ventralnya berwarna jingga cerah.

Taburan dan Habitat

Kura-kura Glyptemys wujud di timur Amerika Utara.  merangkumi selatan Nova Scotia ke Georgia dan dari barat Nova Scotia ke Minnesota. Mereka bersifat semiakuatik dan banyak dijumpai di rawa, kawasan berair dan sungai kecil, yang dasarnya berpasir.

Sejarah evolusi
Semasa akhir zaman ais, Pleistocene, kura-kura Glyptemys terpaksa menuju ke hemisfera selatan disebabkan paras glasiers meningkat di sebelah utara.  Selepas proses glasiasi, sesetengah koloni kura-kura kekal mendiami kawasan utara, manakala sesetengah koloni yang lain terus mendiami bahagian selatan hemisfera bumi.  Disebabkan itu, terdapat fosil dari zaman Rancholabrean (300,000 ke 11,000 tahun dahulu) dijumpai di Georgia dan Tennessee, yang berada di selatan, iaitu jauh berbanding kawasan utara, kediaman asal mereka.

Ekologi
Kura-kura ini bersifat diurnal dan menjadi aktif pada waktu pagi. Ketika suasana sejuk di siang hari, mereka menghabiskan masa di dalam air. Namun, Kura-kura Rawa cenderung bersembunyi di balik daun-daun semak atau belukar untuk menanam dirinya.
Kadangkala mereka juga melakukan Estivasi apabila cuaca terlalu panas.

Pemuliharaan
Kedua-dua spesies adalah haiwan yang dilindungi. Kura-kura Rawa diletakkan dalam senarai Haiwan Terancam, manakala Kura-kura Kayu dianggap sebagai haiwan terjejas.

Rujukan
Nota

Nota kaki

Bibliografi

Glyptemys
Reptilia Amerika Utara
Reptilia Amerika Syarikat
Genus Kura-kura
Penamaan Taksa oleh Louis Agassiz